**DOM ZA STARIJE OSOBE DUBRAVA - ZAGREB**

**DOM ZA STARIJE OSOBE DUBRAVA – ZAGREB**

**PODRUŽNICA MARKUŠEVEC**

**PLAN I PROGRAM RADA ZA 2024.**

RAVNATELJICA: PREDSJEDNICA UPRAVNOG VIJEĆA:

Milica Sučić, mag. soc rada Prof. dr. sc. Jasminka Despot Lučanin

* + 1. **OSNOVNI PODACI O DOMU**

Dom za starije osobe Dubrava – Zagreb, Milovana Gavazzija 26, osnovan je Odlukom Skupštine grada Zagreba i počeo je s radom 1969.

Kapacitet Doma je 131 korisnik i trenutno je popunjen.

Podružnica Markuševec, Štefanovec 170, otvorena je 12.9.2023., od 18.9. počele su se zaprimati zamolbe za smještaj, a prvi korisnik je primljen na smještaj dana 4.10.2023.

Kapacitet Podružnice Markuševec je 92 korisnika.

1. **UVJETI U POGLEDU PROSTORA, OPREME I ZAPOSLENIKA**

***a) Prostor***

U Domu Dubrava imamo:

* 51 jednokrevetnu i 12 dvokrevetnih soba na stambenom dijelu
* 24 jednokrevetnih i 13 dvokrevetnih na jedinici za zdravstvenu njegu i brigu o zdravlju
* Dvije trokrevetne sobe u prizemlju i na prvom katu za teže pokretne korisnike/ce

Sanitarne prostorije sastoje se od 12 kupaonica i 32 WC-a.

Ostale zajedničke prostorije sastoje se od:

* 1 dnevni boravak
* 4 prostora za zajedničko druženje
* blagovaonice
* prostora za radnu terapiju
* prostorije za fizikalnu terapiju
* sobe za luminoterapiju
* biblioteke
* dvorane za održavanje priredbi i sl.
* prostorije za pušače

Restoran ima kapacitet za 80 korisnika, a praonica rublja ima kapacitet za 200 korisnika.

Kuhinjski prostor je opremljen novom opremom, adekvatnim podovima u svim kuhinjskim prostorijama. Kapacitet kuhinje je 400 obroka.

Podružnica Markuševec sastoji se od podruma, prizemlja i kata.

U Podrumu se nalazi Odjel za osobe oboljele od Alzheimerove bolesti i ostalih demencija koji se sastoji od dvije jednokrevetne i pet dvokrevetnih soba, ukupnog kapaciteta 12 korisnika.

Prizemlje se sastoji od 17 jednokrevetnih i 12 dvokrevetnih soba, ukupnog kapaciteta 41 korisnik. Prizemlje ima 24 kupaonice koje sadrže tuš i wc te još 5 zasebnih wc-a.

Kat čini 17 jednokrevetnih i 11 dvokrevetnih soba, ukupnog kapaciteta 39 korisnika. Na katu se nalazi i 14 kupaonica koje sadrže tuš i wc te još 14 zasebnih wc-a.

U Podružnici Markuševec nalaze se prostorija za najam, kapelica, boravak sa blagavaonicom, ambulanta, garderoba za djelatnike, prostor za fizikalnu terapiju, knjižnica, soba za sastanke, dnevni boravci za korisnike, prostorija za provođenje radne terapije.

***b) Oprema***

Spavaonica je opremljena ležajem, noćnim ormarićem, noćnom svjetiljkom, stolom i jednom, odnosno dvjema stolicama, ormarom za odjeću i obuću za svakog korisnika s mogućnošću zaključavanja, kao i frižiderom odnosno minibarom.

U svim spavaonicama postavljeni su dojavni uređaji povezani sa sobom za dežurstva i dojavljivačima koje nose medicinske sestre i njegovateljice. U sobama su instalirani i dojavljivači za slučaj požara i zajedničke antene.

U jedinici za pojačanu njegu spavaonice su opremljene ležajevima s električnim mehanizmom, pasivnim antidekubitalnim madracima te aktivnim antidekubitalnim madracima (prema potrebi), stolovima za serviranje obroka u krevetu, trapezom, stolom i stolicom.

U Podružnici Markuševec spavaonice su opremljene i TV prijemnikom.

Hol je opremljen stolovima, foteljama, TV prijemnikom i aparatom za kavu, a u dnevnom boravku za korisnike od opreme imamo stolove, stolice, komode s TV prijamnikom, pribor za društvene igre.

Radna terapija opremljena je stolovima, stolcima, ormarima te različitim priborom i materijalima za obavljanje radne terapije.

Sanitarne prostorije opremljene su tuševima, WC školjkama, umivaonicima, sušilima za ruke i dozatorima za tekući sapun. Sve kupaone i sanitarni čvorovi prilagođeni su korisnicima, a u prizemlju i prvom katu postoje sanitarni čvorovi koji su u potpunosti prilagođeni osobama s invaliditetom.

Skladišta su odvojena te se sastoje od suhog skladišta, tri komore - za meso, mlijeko i mliječne proizvode te za voće i povrće, kao i prostora za smještaj zamrzivača i kemijskog skladišta.

Kuhinja u prizemlju se sastoji od termičkog bloka pored kojeg je smještena i slastičarna te hladna kuhinja. Pripremnice su odvojene od glavne kuhinje (pripremnice mesa, ribe i povrća). Pranje bijelog suđa izdvojeno je od glavne kuhinje u zaseban prostor.

Prostor za pranje i glačanje rublja opremljen je s tri profesionalne perilice rublja, sušilicom rublja, profesionalnim glačalom na paru i valjkom za glačanje. Na taj način omogućava se kvalitetno održavanje rublja.

***c) Radnici Doma***

U prosincu 2023. u Domu je zaposlen 124 radnika (73 radnika u Domu Dubrava i 51 radnik u Podružnici Markuševec. Od toga je 117 radnika zaposleno na neodređeno vrijeme i 7 radnika na određeno vrijeme. U Domu je zaposleno 106 žena (100 na neodređeno, 6 na određeno) i 18 muškaraca (17 na neodređeno, 1 na određeno).

U suradnji s Probacijskim uredom Zagreb i Prekršajnim sudom u Zagrebu tijekom 2024. rad za opće dobro u Domu Dubrava moći će izvršavati osobe kojima je izrečena navedena mjera.

1. **UNUTARNJI USTROJ DOMA**

***a) Ustrojbene jedinice, službe, odjeli i dr.***

Dom svoj rad organizira po funkcionalnim cjelinama – odjelima, koji čine jedinstvenu radnu cjelinu i to:

**Odjel socijalnog rada i izvaninstitucijskih usluga**

Odjel brine oko smještaja i života korisnika u Domu. Organizira prijam i otpust korisnika, kontaktira s obitelji korisnika te socijalnim, zdravstvenim i drugim ustanovama. U sklopu ovog odjela provode se programi skrbi za starije osobe koje borave u prostorima Doma te za starije koji žive u svojim kućama ili stanovima.

Stručna suradnica terapeutkinja provodi individualni i grupni rad s korisnicima te organizira kulturno-zabavne aktivnosti u Domu.

**Odjel zdravstvene njege i brige o zdravlju**

Odjel obavlja poslove programa njege i zdravstvene zaštite korisnika. U sklopu ovog odjela rade i tri fizioterapeuta koji provode grupne i individualne vježbe s korisnicima u cilju održanja njihovog zdravstvenog stanja.

**Odjel pomoćno tehničkih poslova**

Ovaj odjel obavlja poslove vezane za održavanje reda i čistoće ustanove i korisnika. Prati zakonske i podzakonske propise o održavanju higijene zgrade. Zadaća ovog odjela su poslovi otklanjanja kvarova te popravaka na zgradi, svim instalacijama, strojevima i namještaju doma.

U sklopu Podružnice Markuševec Odjel pomoćno tehničkih poslova i Odjel prehrane su spojeni u isti odjel.

**Odjel prehrane**

Ovaj odjel obavlja poslove vezane za organizaciju prehrane korisnika Doma i Gerontološkog centra. Obavlja poslove pripreme i podjele hrane te toplih i hladnih pića i napitaka. Prati zakonske i podzakonske propise o prehrani.

U sklopu Podružnice Markuševec Odjel prehrane i Odjel pomoćno tehničkih poslova su spojeni u isti odjel.

**Odjel općih i financijskih poslova**

Odjel općih i financijskih poslova nalazi se u sjedištu na lokaciji Milovana Gavazzija 26 s djelatnicama financija i računovodstva te u Podružnici, na lokaciji Štefanovec 170 s djelatnicima porte, kućnim majstorima i skladištarom-vozačem. Odjel obavlja financijske i računovodstvene poslove, odnosno knjiženja, izradu financijskih izvještaja, financijskih planova, planova nabave te ostale poslove iz područja financija i računovodstva.

**Tijela upravljanja i rukovođenja Domom su:**

1. Upravno vijeće upravlja poslovanjem Doma

2. Ravnateljica predstavlja i zastupa Dom, vodi njegovo poslovanje i odgovorna je za zakonitost rada

3. Stručno vijeće Doma odlučuje o stručnim pitanjima njege te socijalne i zdravstvene skrbi starijih osoba. Stručno vijeće čine svi stručni djelatnici Doma.

Rad Podružnice Markuševec organizira, koordinira i nadzire voditeljica Podružnice.

**b) Usluga pomoći u kući**

***Pomoć u kući obuhvaća:***

* organiziranje prehrane (nabava i dostava gotovih obroka u kuću, nabava živežnih namirnica, pomoć u spremanju obroka, pranje posuđa...)
* obavljanje kućanskih poslova (pospremanje stana, organiziranje pranja i glačanja rublja, nabava lijekova i drugih potrepština…)
* održavanje osobne higijene (pomoć u oblačenju i svlačenju, kupanju i obavljanju ostalih higijenskih potreba)
* zadovoljavanje drugih svakodnevnih potreba

***Poslovi socijalnog radnika za pomoć u kući i druge programe podrške u lokalnoj sredini obuhvaćaju:***

* terenski obilazak korisnika pomoći u kući
* organiziranje rada njegovateljica na terenu
* kontakte s korisnicima i njihovim obiteljima
* sudjelovanje u pripremnom postupku za ostvarivanje prava na pomoć u kući temeljem rješenja Gradskog ureda za socijalnu zaštitu, zdravstvo, branitelje i osobe s invaliditetom (terenski obilazak, prikupljanje potrebne dokumentacije)
* vođenje propisane dokumentacije i evidencije

Korisnici pomoći u kući pravo mogu ostvariti putem uputnica Hrvatskog zavoda za socijalni rad, te putem rješenja Gradskog ureda za socijalnu zaštitu, zdravstvo, branitelje i osobe s invaliditetom Grada Zagreba. Osobe koje ne ispunjavaju uvjete da im se pomoć u kući odobri putem rješenja, pravo mogu ostvariti u sklopu Gerontološkog centra Dubrava ili sklapanjem ugovora o pružanju usluga pomoći u kući, plaćajući sami usluge njegovateljica /gerontodomaćice.

Radi provođenja što kvalitetnije i učinkovitije pomoći u kući održavati će se redoviti kontakti s patronažnim sestrama iz Doma zdravlja Zagreb - Istok, područnim uredom Hrvatskog zavoda za socijalni rad, Udrugom umirovljenika, Caritasom i nevladinim organizacijama. U cilju informiranja naših sugrađana organizirati će se predavanja u prostorima Mjesnih odbora Gradske četvrti Gornja i Donja Dubrava.

***Organiziranje vanjske prehrane***

Prehrana će se organizirati iz Doma za starije osobe Dubrava za vanjske korisnike:

* odnošenjem obroka od strane korisnika
* dostavom obroka u stan korisnika

Korisnici vanjske prehrane konzumiraju obroke pripremljene prema normativima i standardima utvrđenim za korisnike na stalnom smještaju. Korisnicima je omogućeno i konzumiranje dijetalnog obroka.

U skladu s kapacitetom kuhinje, Dom će tijekom 2024. osigurati obroke za cca 200 osoba dnevno.

Nepokretnima i teže pokretnim korisnicima osigurana je dostava obroka u njihov dom. Dostavu osigurava poduzeće Ingop, koje vrši dostavu obroka korisnicima kojima je dostava osigurana putem uputnica Hrvatskog zavoda za socijalni rad te onima koji sami plaćaju uslugu vanjske prehrane. Korisnicima kojima je dostava ručka osigurana putem rješenja Gradskog ureda za socijalnu zaštitu, zdravstvo, branitelje i osobe s invaliditetom, dostavu vrši Ustanova Dobri dom.

S korisnicima vanjske prehrane po potrebi će se održavati sastanci kako bi se osiguralo sljedeće:

* pružanje informacija vezanih za organizaciju prehrane
* upoznavanje s aktivnostima Gerontološkog centra
* mogućnosti davanja prijedloga i komentara korisnika vanjske prehrane

Kontakti s korisnicima koji sami odnose obroke su svakodnevni, a s korisnicima kojima se obrok dostavlja u kuću kontakt će se ostvarivati terenskim izvidom i po potrebi putem telefona. Cilj takvih kontakata je praćenje stanja na terenu i rješavanje egzistencijalnih i drugih potreba korisnika vanjske prehrane.

Prema potrebi održavat će se sastanci Stručnog tima za odobrenje vanjske prehrane, u sastavu socijalnog radnika za pomoć u kući i druge programe podrške u lokalnoj sredini, voditelja/ice Odjela socijalnog rada i izvaninstitucijskih usluga i voditelja/ice Odjela prehrane.

***Socijalni radnik vodi propisanu dokumentaciju i evidenciju korisnika vanjske prehrane:***

* + evidenciju zaprimljenih zahtjeva
  + upisnik korisnika usluge pomoći u kući
  + pomoćnu knjigu
  + dosje korisnika (socijalna anamneza, osobni list korisnika, obrazac opisa

aktivnosti, ugovor)

* + knjigu terena
  + mjesečna i godišnja izvješća

***Prevencija zdravlja***

Prevencija zdravlja jedna je od ključnih stvari u brizi za starije osobe. Kako bismo se što kvalitetnije bavili prevencijom zdravlja naših starijih sugrađana, tijekom 2024. planiramo organizirati predavanja i tribine zdravstvene i socijalne tematike. Predavanja će organizirati medicinska sestra i socijalna radnica zaposlena na programima podrške u lokalnoj zajednici. Planiramo surađivati s Domom zdravlja Zagreb-Istok (liječnicima i patronažnim medicinskim sestrama) te udrugama koje se bave zdravstvenom problematikom (Udruga za prevenciju prekomjerne težine, Hrvatsko društvo za osteoporozu i sl.

***U cilju što kvalitetnijeg i učinkovitijeg provođenja pomoći u kući, medicinska sestra će:***

* sudjelovati u koordiniranju rada njegovateljica na terenu te u izradi rasporeda pomoći u kući
* davati upute njegovateljicama vezano za zdravstvenu zaštitu korisnika prava na pomoć u kući
* sudjelovati u nabavci materijala za zdravstvenu zaštitu i materijala za higijenske potrebe i njegu, potrebnog za pružanje usluga pomoći u kući kao i zdravstvenu zaštitu njegovateljica
* voditi brigu o redovitim sanitarnim pregledima njegovateljica te redovnom cijepljenju i docjepljivanju
* vršiti edukaciju njegovateljica vezano uz pravilno provođenje pomoći u kući i po potrebi organizirati predavanja za njegovateljice
* obavljati poslove kućne njege za korisnike s teškim zdravstvenim problemima
* obavljati ostale poslove vezane za zdravstvenu zaštitu i njegu korisnika po nalogu socijalnog radnika za pomoć u kući i druge programe podrške u lokalnoj sredini.

***c) Gerontološki centar***

Programi i aktivnosti Gerontološkog centra Doma Dubrava – Zagreb prvenstveno su namijenjeni starijim osobama koje nisu uključene u sustav institucijskog zbrinjavanja. Putem Gerontološkog centra omogućeno je besplatno korištenje niza socijalnih usluga, što omogućava veću uključenost i poboljšanje sadržaja života osobama starije životne dobi.

Plan nam je i nadalje osigurati pomoć u kući korisnicima koji navedeno pravo ne mogu ostvariti putem rješenja Gradskog ureda za socijalnu zaštitu, zdravstvo, branitelje i osobe s invaliditetom Grada Zagreba jer se ne nalaze unutar imovinskog cenzusa određenog od strane Grada Zagreba. Stručno vijeće Doma definiralo je tko i pod kojim uvjetima ima pravo na pomoć u kući koju pruža gerontodomaćica. Tijekom 2024. planiramo osigurati usluge pomoći u kući za 12-ak korisnika kojima je takva pomoć prijeko potrebna.

***U okviru Gerontološkog centra, Dom za starijeosobe Dubrava – Zagreb provodi sljedeće aktivnosti:***

* pomoć u zadovoljavanju egzistencijalnih potreba (posudionica ortopedskih pomagala)
* savjetovališni rad i zdravstvenu preventivu (savjetovanje, organizacija tribina i predavanja)
* sportsko-rekreativne aktivnosti (vježbe protiv osteoporoze, inkontinencije i dr.)
* kulturno-zabavne i radno-kreativne aktivnosti (pjevački zbor, plesne skupine, likovne i keramičke radionice itd.)
* obilježavanje državnih i međunarodnih blagdana i događanja
* sudjelovanje na različitim manifestacijama u organizaciji drugih domova za starije osobe Grada Zagreba te Gradskog ureda za socijalnu zaštitu, zdravstvo, branitelje i osobe s invaliditetom

***Voditeljica Gerontološki centar obavlja sljedeće poslove:***

* koordinira programe podrške u lokalnoj zajednici
* izrađuje mjesečni i godišnji plan podrške starijih osoba u lokalnoj zajednici te mjesečni i godišnji izvještaj o radu
* vodi propisanu evidenciju i dokumentaciju korisnika u skladu s pozitivnim propisima
* organizira pomoć u zadovoljavanju egzistencijalnih potreba (pomoć gerontodomaćice / njegovateljice / pomoćnog radnika u lokalnoj zajednici, posudionica ortopedskih pomagala)
* izrađuje plan rada, organizira i nadzire rad svih zaposlenih na poslovima programa podrške u lokalnoj zajednici
* organizira radno-okupacijske aktivnosti (likovne, keramičke i brojne druge kreativne radionice)
* organizira sportsko-rekreativne aktivnosti za osobe starije životne dobi u zajednici
* organizira kulturno-zabavne aktivnosti u lokalnoj zajednici
* obavlja poslove informiranja o pravima i uslugama iz sustava socijalne skrbi
* obavlja prvi kontakt s potencijalnim korisnicima i članovima njihovih obitelji te vrši inicijalnu procjenu potreba istih
* obilazi potencijalne korisnike pomoći u zadovoljavanju egzistencijalnih potreba
* izrađuje socijalnu anamnezu te prikuplja drugu dokumentaciju nužnu za ostvarivanje usluga i aktivnosti korisnika u lokalnoj zajednici
* procjenjuje potrebe i utvrđuje prioritete, predlaže mjere zaštite i uključivanje korisnika u moguće programe
* u suradnji s korisnikom, članovima obitelji i drugim stručnjacima izrađuje individualni program rada za korisnike usluga programa podrške u lokalnoj zajednici, koordinira njegovu provedbu, prati i preispituje tijek tretmana/podrške
* informira korisnike i članove obitelji o pravima i uslugama koje pružaju druge institucije, ustanove, organizacije civilnog društva i dr.
* pruža pomoć pri ostvarivanju prava i usluga iz sustava socijalne skrbi

***Sportsko-rekreativne i kulturno-zabavne aktivnosti korisnika***

U cilju očuvanja zdravlja i organizacije slobodnog vremena naših korisnika u 2024. će se organizirati:

* rekreacija (vježbe za bolju pokretljivost i kondiciju) za osobe starije životne dobi u prostorima Mjesnih odbora na području Gradskih četvrti Gornja i Donja Dubrava:
* MO Poljanice, Av. Dubrava 203, utorkom i četvrtkom od 10,00 do 12,00 sati
* MO Ivan Mažuranić, Vrpoljska 10, ponedjeljkom i četvrtkom od 8,30 do 10,00 sati
* MO Oporovec, Oporovečki vinogradi 20, ponedjeljkom i petkom od 10,30 do 12,30
* MO Novoselec, Novoselečki put 181, ponedjeljkom i petkom od 9,30 do 10,30 sati

Vježbe će se organizirati pod stručnim vodstvom fizioterapeuta. Svaki dan u tjednu vježbe se provode u jednom od mjesnih odbora. Fizioterapeut zajedno s medicinskom sestrom sudjeluje u zdravstvenoj edukaciji korisnika Gerontološkog centra.

* plesne radionice pod vodstvom instruktorice plesa odvijaju se u 2 grupe sukladno epidemiološkim mjerama:
* MO Poljanice, Av. Dubrava 203, početna grupa srijedom od 10,00 do 12,00 sati, napredna grupa 12,00 do 14,00 sati.
* kreativne radionice pod vodstvom socijalne radionice prema dogovoru u prostoru Doma za starije osobe Dubrava
* keramička radionica pod vodstvom fizioterapeuta, srijedom od 12,00 do 13,30 sati u prostoru Doma za starije osobe Dubrava. Po potrebi se polaznici keramičke radionice sastaju i u drugim terminima
* zborno pjevanje pod vodstvom fizioterapeuta, dva puta tjedno, utorkom i četvrtkom od 11,30 do 13,00 sati, MO Poljanice, Av. Dubrava 203
* sudjelovanje na sportsko-rekreativnim događanjima organiziranim u gradu Zagrebu

***Program rada kulturno-zabavnih aktivnosti ostvarivat će se kroz:***

* organizirano igranje društvenih igara (kartanje, šah, pikado, boćanje, viseća kuglana,

stolni tenis, sat klasične gitare..)

* sudjelovanje na različitim manifestacijama u organizaciji domova za starije osobe, posjete kazalištima, koncertima, izložbama i sl. manifestacijama

Kako bi se informirao što veći broj građana o izvaninstitucijskim aktivnostima naše ustanove, izradit će se plakati i brošure, ažurirat će se informacije na web-stranici Doma i poticat će se veća suradnja s ustanovama koje se bave starijim osobama. U dogovoru s Mjesnim odborom Gornja i Donja Dubrava, socijalni radnici će tijekom 2024. održati predavanja o pravima starijih osoba iz sustava socijalne skrbi. Predavanja će se organizirati u prostorima mjesnih odbora, na sastancima članova podružnica Udruge umirovljenika.

***Posudionica ortopedskih pomagala***

Starijim osobama Grada Zagreba omogućit će se posudba ortopedskih pomagala i nužne opreme (invalidskih kolica, hodalica, štaka, štapova, toaletnih stolica i povišenja, podložaka za hranjenje, stolića za krevet, bolesničkih kreveta itd.).

Socijalna radnica vodi propisanu dokumentaciju i evidenciju korisnika koji koriste posuđena ortopedska pomagala, a fizioterapeut i medicinska sestra će jednom godišnje obići korisnike koji koriste posuđena ortopedska pomagala.

Korisnicima kojima je pravo na pomoć priznato putem rješenja Gradskog ureda za socijalnu zaštitu, zdravstvo, branitelje i osobe s invaliditetom Grada Zagreba, ortopedska pomagala posuđuju se bez uplaćenog pologa.

Prema potrebi održavat će se sastanci Stručnog tima za odobrenje ortopedskih pomagala, u sastavu socijalne radnice za pomoć u kući i druge programe podrške u lokalnoj sredini, voditeljice Odjela zdravstvene njege i brige o zdravlju i fizioterapeuta.

# BROJ I STRUKTURA KORISNIKA

Kapacitet Doma je 131 korisnik te će i tijekom 2024. biti popunjen. Kapacitet Odjela zdravstvene njege i brige o zdravlju je oko 70 korisnika, a stambenog dijela oko 60 korisnika. Korisnici su kategorizirani i smješteni sukladno stupnju usluge koju njihovo zdravstveno stanje zahtijeva. Usluge smještaja obuhvaćaju I., II. i III. stupanj usluge. Po spolnoj strukturi smješteno je više žena, 80%, dok je 20% muškaraca.

Kapacitet Podružnice Markuševec je 92 korisnika. Kapacitet stambene jedinice je 21 korisnik, Odjela zdravstvene njege i brige o zdravlju 59 korisnika te Odjela za Alzheimer i druge demencije 12 korisnika. Usluge smještaja obuhvaćaju I, II., III. i IV stupanj njege.

Obzirom da su se zamolbe za smještaj sa popratnom dokumentacijom kandidata za smještaj započele zaprimati 18.09.2023., te je još bilo potrebno stvoriti određene tehničke uvjete, smještajni kapacitet Podružnice Markuševec još uvijek nije popunjen. U 2024.-oj godini planira se popuniti cijeli smještajni kapacitet.

1. **OPSEG I KVALITETA USLUGA**

***a) Rad socijalne radnice***

Socijalni rad u Domu organiziran je u okviru rada socijalne radnice uz suradnju drugih stručnih radnika Doma.

***Područja rada socijalne radnice su****:*

* priprema korisnika za smještaj u Dom, davanje informacija o uslugama koje Dom pruža i pravilima koja su propisana ugovorom o smještaju i kućnim redom Doma
* individualni rad s korisnikom
* grupni rad s korisnicima
* pomoć pri zadovoljavanju svakodnevnih potreba
* pomoć pri ostvarivanju različitih prava
* suradnja s obitelji korisnika, zavodima za socijalni rad, suradnja s ostalim djelatnicima

Doma, suradnja s ostalim srodnim ustanovama, kulturnim, stručnim, humanitarnim i

vjerskim zajednicama, kao i bolnicama te domovima zdravlja

* rad na propisanoj dokumentaciji korisnika

Osobama koje su zainteresirane za smještaj u Dom, svakodnevno će se tijekom cijele godine davati informacije i upute o prikupljanju potrebne dokumentacije za smještaj, kao i ostale relevantne informacije, npr. vrijeme čekanja na smještaj, informacije o smještaju na stambenom dijelu, Odjelu zdravstvene njege i brige o zdravlju i sl.

Kada je zamolba za smještaj kompletirana svom potrebnom dokumentacijom i kad je kandidat za smještaj obavio razgovor sa članovima Komisije za prijem i otpust korisnika, socijalna radnica, koja je ujedno i predsjednica Komisije za prijem i otpust korisnika, sazvati će Komisiju u sastavu: socijalni radnik/ca Hrvatskog zavoda za socijalni rad, Područni ured Dubrava, stručna suradnica terapeutkinja i glavna medicinska sestra. Na Komisiji će se uz vođenje zapisnika donijeti odluka o prijemu korisnika u Dom. Komisija će se kroz godinu sastajati prema potrebi, po oslobođenju mjesta. Na Komisiji će se riješiti oko 20 predmeta i sastaviti dvije liste čekanja; prema rješenjima centara za socijalnu skrb i prema osobnim zamolbama. Tijekom 2024. planira se primiti 20 do 25 novih korisnika, ovisno o slobodnom kapacitetu Doma i godišnjoj dinamici.

Dolaskom korisnika u Dom, socijalna radnica ima jedan od ključnih zadataka kroz nastojanje da adaptacijski period korisnika prođe što bezbolnije. Prilagođavanje na nove stambene uvjete, usluge i hranu je relativno brzo, ali prilagođavanje na ostale korisnike i pridržavanje kućnog reda, nije kod mnogih korisnika jednostavno. Često dolazi do međusobnih sukoba, bilo u dvokrevetnim sobama, blagovaoni ili zajedničkim prostorijama. Socijalna radnica će tijekom godine intenzivno raditi s novim korisnicima i nastojati da period prilagodbe prođe što bezbolnije, kao i s već smještenim korisnicima kako bi prihvatili nove susjede.

Svaki drugi mjesec, odnosno prema potrebi, održavat će se sastanci s korisnicima uz prisustvo ravnateljice, voditelja odjela te stručne suradnice terapeutkinje. Prema potrebi, a najmanje jednom u tri mjeseca, održavat će se sastanci Stručnog vijeća.

Također, socijalna radnica će raditi na razvijanju odnosa između obitelji i korisnika, između samih korisnika te između obitelji i radnika Doma radi raznih oblika pomoći kao što su: pratnja u bolnicu na preglede, pomoći kod preseljenja na Odjel zdravstvene njege i brige o zdravlju, pomoć pri nabavi lijekova, pomoć pri vađenju dokumenata za ostvarivanje određenih prava.

***Dokumentacija o korisniku***

Svaki novi korisnik/ca upisuje se u Matičnu knjigu korisnika, zatim u pomoćnu Matičnu knjigu s abecednim redom te u knjigu evidencije zaprimljenih zahtjeva. Podaci o korisniku upisuju se u računalni program DOGMA, gdje se vode svi podaci o primljenim korisnicima, kao i o zaprimljenim zahtjevima. Za svakog korisnika doma redovito se vode zapisnici svih aktivnosti.

Za svakog novog korisnika otvara se dosje u koji se ulažu sva potrebna dokumentacija za smještaj: medicinska dokumentacija, rješenje centra za socijalnu skrb ako je korisnik smješten temeljem istog, osobni list korisnika, socijalna anamneza, odluka Komisije za prijem i otpust korisnika, ugovor o međusobnim odnosima i pravima između korisnika i Doma, preslika osobnih dokumenata, individualni plan te sve preslike raznih dopisa putem kojih su se tražila ostvarivanja raznih prava.

***b) Rad stručne suradnice terapeutkinje (u Podružnici Markuševec socijalna radnica - stručna suradnica i radni terapeut)***

Slobodno vrijeme je dio života svakog čovjeka, ali je različito s obzirom na dob, spol, zanimanje, mjesto boravka, stupanj interesa ili mogućnosti pojedinca. Budući je doba starosti razdoblje opadanja psihofizičkih sposobnosti, osoba mora biti snažno motivirana te je prilikom kreiranja aktivnosti slobodnog vremena korisnika vrlo važno osobu animirati, poticati, ohrabrivati i isto činiti uvijek iznova.

Kako bismo održali motivaciju starijih osoba, važno je prepoznati njihove interese, sklonosti i najviše od svega mogućnosti. Ono što je osnova rada stručne suradnice terapeutkinje je planiranje svih aktivnosti s korisnicima kako bi im bile prilagođene, zanimljive i produktivne.

Tijekom 2024. program rada radno-okupacijskih aktivnosti ostvarivat će se kroz:

1. individualne aktivnosti
2. grupne aktivnosti
3. organiziranje kulturno-zabavnih programa

U Podružnici Markuševec, organizacijom slobodnog vremena korisnika bave se socijalna radnica – stručna suradnica i radna terapeutkinja, a sve u želji da korisnike motiviramo, da probudimo nove interese i potaknemo ih da koriste preostale sposobnosti kroz:

* individualne aktivnosti
* grupne aktivnosti
* organiziranje kulturno-zabavnih programa

**Individualne aktivnosti obuhvaćaju**:

1. individualni rad i pristup stručne suradnice terapeutkinje korisnicima na Odjelu zdravstvene njege i brige o zdravlju te na stambenom dijelu koji zbog zdravstvenog stanja nisu u mogućnosti sudjelovati u grupnim aktivnostima ili nemaju interesa za rad u grupi
2. određeni broj korisnika posuđuje knjige iz knjižnice Doma, bavi se izradom ručnog rada u svojoj sobi, šiva, izrađuje cvijeće ili prigodne ukrase. Individualni rad s ostalim korisnicima temeljiti će se na razgovoru, čitanju nekog laganog štiva ili igranju društvenih igara, a sve ovisno o mogućnostima i interesima svakog pojedinog korisnika.

**U Podružnici Markuševec individualne aktivnosti obuhvaćaju**:

1. individualni rad i pristup socijalne radnice - stručne suradnice i radne terapeutkinje korisnicima na Odjelu zdravstvene njege i brige o zdravlju, koji zbog zdravstvenog stanja nisu u mogućnosti sudjelovati u grupnim aktivnostima ili nemaju interesa za rad u grupi, također isto će se provoditi i na stambenom dijelu. Individualni rad s ostalim korisnicima temeljiti će se na razgovoru, psihosocijalno podršci, čitanju ili igranju društvenih igara, a sve ovisno o mogućnostima i interesima svakog pojedinog korisnika.
2. Podružnica Markuševec ima dobro opremljenu knjižnicu te nam je želja da korisnici posuđuju knjige iz domske knjižnice, te da knjižnica bude mjesto okupljanja. Poticati ćemo korisnike na bavljenje izradom ručnog rada svojoj sobi, ukoliko im je dolazak na grupne radionice prenaporan, te šivanje, izradu cvijeća ili prigodnih ukrasa.

**Grupne aktivnosti obuhvaćaju:**

* probe pjevačkog zbora „Frajlice“  – dva puta tjedno po 2 sata
* nastup „Frajlica“ u nekim od zagrebačkih Domova i u našem Domu
* pjevanje „Frajlica“ srijedom na Službi božje riječi i na svetoj Misi – jednom tjedno po 1 sat
* razgovori o prigodnim temama (podsjećanje na djetinjstvo, zdravlje, odnos prema djeci,

     recepti, međusobni odnosi i sl.) – svakodnevno uz kavu i razne aktivnosti

* sportsko-rekreativne aktivnosti – viseća kuglana, boćanje i bacanje kolutova na

     stacionaru– 2 puta tjedno po jedan sat

* brigu o cvijeću u Domu i u parku Doma
* prigodno tematsko uređenje prostora Doma i boravaka (Božić, Uskrs, proljeće, ljeto, jesen zima, Valentinovo, Fašnik i sl.) – nekoliko puta godišnje
* izlet – jednom godišnje
* prigodne kreativne radionice – tri puta tjedno po dva sata, po potrebi i češće
* organiziranje prodajnih izložbi – 3 do 4 puta godišnje
* igranje društvenih igara – jednom tjedno po jedan sat
* sastajanje dramske ili literarne skupine – po potrebi, a vezano za manifestacije i našem ili  u drugim domovima
* proslava rođendana te imendana korisnika – jednom mjesečno
* keramičku radionicu – dva puta tjedno po 2 sata
* radionicu fuzije stakla – dva puta tjedno po dva sata
* radionicu izrade prirodne kozmetike – jednom tjedno po sat i pol, uz pisanje, a zatim i

       realizaciju knjižice recepata

* vrtlarsku radionica – jednom mjesečno po dva sata
* grupne radionice s volonterima
* grupne međugeneracijske aktivnosti

**Grupne aktivnosti u Podružnici Markuševec provoditi će se kroz:**

* razgovori o prigodnim temama (podsjećanje na djetinjstvo, zdravlje, odnos prema djeci,

     recepti, međusobni odnosi i sl.) – svakodnevno uz kavu i razne aktivnosti

* sportsko-rekreativne aktivnosti – viseća kuglana,
* brigu o cvijeću u Domu i u parku Doma
* prigodno tematsko uređenje prostora Doma i boravaka (Božić, Uskrs, proljeće, ljeto, jesen, zima, Valentinovo, Fašnik i sl.) – nekoliko puta godišnje
* izlet – jednom godišnje
* prigodne kreativne radionice – tri puta tjedno po dva sata, po potrebi i češće
* organiziranje prodajnih izložaba
* igranje društvenih igara – tri puta tjedno po jedan sat, odnosno u skladu sa željama i mogućnostima korisnika (veliki broj osoba na pojačanoj zdravstvenoj skrbi)
* formiranje pjevačkog zbora, dramske ili literarne skupine – kroz radionice, te priprema za manifestacije u našoj Podružnici ili  u drugim domovima
* proslava rođendana korisnika – jednom mjesečno
* radionicu izrade prirodne kozmetike
* zajedno sa Domom Dubrava (matičnom kućom) organizirati različite tematske radionice
* radionice dosjećanja, te ostali oblici psiho-socijalne podrške.

**Organizacija kulturno – zabavnih programa obuhvaća:**

* nastupe dramskih i pjevačkih grupa, zborova i kulturno-umjetničkih društava  s prigodnim programom za korisnike - 3 do 4 puta  mjesečno
* organizaciju već tradicionalnog natjecanja u pjevanju
* organizaciju prigodnog uskrsnog i božićnog koncerta našeg zbora „Frajlice“ za korisnike
* jednom mjesečno nastup „Frajlica“ na Odjelu zdravstvene njege i brigu o zdravlju
* blagoslov kruha
* prigodne radionice i druženje s djecom iz vrtića, osnovnih i srednjih škola
* organizaciju plesnih večeri u suradnji s plesnom grupom Gerontološkog centra i njihovom voditeljicom Martinom Crnjak - 3 do 4  puta godišnje
* organizaciju rada volontera

**Organizacija kulturno – zabavnih programa u Podružnici Markuševec obuhvaća:**

* nastupe dramskih i pjevačkih grupa, zborova i kulturno-umjetničkih društava  s prigodnim programom za korisnike - 2 do 3 puta  mjesečno
* zajedno s korisnicima osmisliti manifestaciju po kojoj bi Podružnica Markuševec bila prepoznatljiva
* organizaciju prigodnog uskrsnog i božićnog koncerta za korisnike
* blagoslov kruha
* prigodne radionice i druženje s djecom iz vrtića, osnovnih i srednjih škola
* zajedno s matičnom kućom Doma Dubrava organizirati neformalna druženja kroz pjesmu, ples, literarne radionice

Kreativne radionice jako vesele korisnike. Tako ćemo i u 2024. planirati radionice u kojima će moći sudjelovati što veći broj korisnika na kojima će izrađivati različite uporabne predmete, ukrase ili prigodne poklone. Kao i svake godine pripremiti ćemo poklone za predstavnike Gradskog ureda za socijalnu zaštitu i osobe s invaliditetom prilikom njihovog dolaska povodom uskršnjeg i božićnog darivanja korisnika, za članove Upravnog vijeća, goste sudionike na našem Natjecanju u pjevanju te prigodno za blagdane.

Korisnici Doma će i u 2024. sudjelovati na raznim manifestacijama koje organiziraju zagrebački domovi za starije osobe: „Uradi sam pod trešnjevačkim kišobranom“, “Međudomsko natjecanje u boćanju“, „Filmski festival“, „Kreativna korizma“, „Domijada keramike“ i dr.  Osim toga, sudjelovati će i u programima kao što je „Gerontološki tulum“ gdje redovito sudjelujemo i nastupamo s prigodnim programom i izložbom radova korisnika.

Stručna suradnica terapeutkinja sudjelovati će kao predsjednica u radu Komisije za prijem i otpust korisnika, na sastancima Stručnog vijeća, jednomjesečnim sastancima s korisnicima, stručnim kolegijima te na različitim edukacijama, simpozijima, konferencijama i tribinama, sve u svrhu usvajanja novih znanja i vještina. Osim stručnih predavanja, stručna suradnica terapeutkinja i u 2024. planira pohađati novi kreativni tečaj koji će moći implementirati u radu s korisnicima.

Stručna suradnica terapeutkinja voditi će propisane evidencije i obrasce: individualni plan korisnika, listu praćenja sudjelovanja korisnika u radno-okupacijskim aktivnostima, mjesečni plan rada, tjedni raspored aktivnosti i dnevnik rada.

Stručna suratkinja terapeutkinja biti će mentorica studentima socijalnog rada tijekom stručne prakse iz predmeta Socijalna gerontologija te će, kao i proteklih godina, zajedno s kolegama/kolegicama iz službe osmisliti kvalitetan plan i program stručne prakse kako bi studenti dobili znanje i nove informacije za budući stručni rad.

Korisnici Podružnice Markuševec će zajedno sa matičnim Domom Dubrava u 2024. sudjelovati na raznim manifestacijama koje organiziraju zagrebački domovi za starije osobe, koje su prethodno navedene, te u programima u organizaciji grada Zagreba, kao i u priredbama u organizaciji matične kuće, odnosno Podružnice Markuševec.

Socijalna radnica - stručna suradnica i radna terapeutkinja voditi će propisane evidencije i prethodno naveden obrasce, te dnevnik rada.

U slučaju da će studenti Socijalnog rada u Podružnici Dom Markuševec obavljati praksu, biti će im omogućeno da steknu adekvatna znanja za budući rad.

***c) Usluge stanovanja***

**Održavanje čistoće prostorija i opreme**

U Domu će na održavanju čistoće prostorija i opreme raditi 7 čistačica na neodređeno vrijeme i 1 čistačica na određeno vrijeme (zamjena za duže bolovanje).

Higijena zraka u prostoru održava se učestalim provjetravanjem ili po mogućnosti cirkulacijom zraka stalno otvorenim prozorom.

Rad čistačica će se odvijati u jednoj smjeni, te subotom, nedjeljom i blagdanom, a kada se ukaže mogućnost u dvije smjene. Svakodnevno će se obavljati čišćenje sanitarnih prostorija, hola, hodnika, stubišta i lifta. Usluga čišćenja i održavanja prostora i opreme za korisnike prvog i drugog stupnja davati će se jedanput tjedno, a za osobe trećeg stupnja svakodnevno.

Prozori, radijatori i ostali namještaj i prostor Doma čistiti će se prema potrebi. Zavjese i prozori u čitavoj zgradi čistit će se dva puta u godini (proljeće, jesen).

U blagovaoni će se vodit briga o čistoći poda, rasvjetnih tijela, prozora i namještaja.

**Pranje i glačanje posteljnog i osobnog rublja**

U praonici rublja pranje i glačanje obavljati će 2 PKV pralje, a po potrebi pomagati će im osposobljena čistačica. Rad će se u praonici odvijati u jednoj smjeni radnim danom, subotom i prema potrebi blagdanom.

Sortiranje, pranje i glačanje posteljnog i privatnog rublja korisnika trećeg stupnja vršiti će se prema potrebi i do nekoliko puta tjedno.

Jedanput tjedno prati će se privatno rublje korisnika prvog i drugog stupnja uz pismenu primopredaju.

Pranje i glačanje posteljnog rublja obavljati će se jednom u dva tjedna za korisnike prvog stupnja, a za korisnike drugog stupnja jednom tjedno.

Ručnici će se odnositi na pranje jedanput tjedno.

Također će se održavati higijena radne odjeće zaposlenika.

Paziti će se na racionalnu potrošnju sredstava za pranje.

***d) Usluga prehrane***

**Priprema, kuhanje i serviranje obroka**

Jelovnik će se sastojati od slijedećih vrsta obroka: standardni, dijetalni i kašasti obrok. Obroci će biti podijeljeni u tri glavna obroka i dva međuobroka koja su vezana na dijetalnu prehranu. Također postoji mogućnost dodavanja međuobroka prema želji korisnika i za standardni obrok. Dijetalna prehrana biti će prilagođena osobama s dijabetesom – dijabetički jelovnik i osobama sa bolestima probavnih organa – žučni jelovnik. U dijetalnom jelovniku biti će obavezno uključena dva međuobroka.

Na poslovima pripreme hrane i održavanju higijene kuhinje u Domu Dubrava radit će 6 kuhara/ica i 6 pomoćnih radnika/ca.

U Podružnici Markuševec radit će 4 kuhara/ica i 5 pomoćnih radnika/ca.

Rad će se odvijati u dvije smjene te nedjeljom i blagdanom. Čišćenje kuhinjskog prostora provoditi će se prema Planu čišćenja. Higijenu kuhinjskog prostora, opreme, uređaja, prostora za prehranu korisnika obavljat će kuhari i pomoćni kuhinjski radnici. Tehničko održavanje opreme vršit će kućni majstor Doma i ovlašteni servisi.

Hrana će se pripremati za 131 korisnika Doma, za vanjske korisnike planira se cca200 obroka i oko 20 toplih obroka dnevno za radnike Doma. Tri puta u tjednu će se servirati deserti koji će obuhvaćati voće, voćne prerađevine, pudinge i kolače.

Svakodnevno će se pripremati kašasti obroci u smislu miksanja hrane, voćnih kašica i sl. za korisnike sa problemima žvakanja i gutanja.

Serviranje obroka vršit će se tri puta na dan u restoranu Doma, dok će korisnicima na stacionaru i polustacionaru hrana dostavljati liftom i toplim kolicima.

Vrijeme serviranja obroka će biti:

* doručak u 8,00
* ručak u 12,30 sati
* večera u 18 sati

U Podružnici Markuševec hrana će se pripremati za 92 korisnika Doma, od toga za 30 korisnika u restoranu te oko 20 toplih obroka dnevno za radnike Doma. Planira se nabava perilice suđa za kantice (za vanjske korisnike), kada ćemo biti u mogućnosti i pripremati oko 50 vanjskih obroka. Pet puta u tjednu će se servirati deserti koji će obuhvaćati voće, voćne prerađevine, pudinge i kolače.

Svakodnevno će se pripremati kašasti obroci u smislu miksanja hrane, voćnih kašica i sl. za korisnike sa problemima žvakanja i gutanja.

Serviranje obroka vršit će se tri puta na dan u restoranu Doma, dok će korisnicima smještenim na Odjelu zdravstvene njege i brige o zdravlju hrana dostavljati liftom i toplim kolicima.

Vrijeme serviranja obroka će biti:

* doručak od 8,00-9,00 sati
* ručak od 12,00-13,00 sati
* večera od 17,30-18:00 sati

Jelovnike će sastavljati Komisija za izradu jelovnika u sastavu: voditelj/ica odjela prehrane, glavna sestra i predstavnk/ica stanara Doma jedanput mjesečno za slijedeći mjesec. Dnevna potrošnja prehrambenih namirnica će se izračunavati automatski preko DOGMA programa u koji su uneseni normativi svih jela.

Dom ima sklopljen ugovor sa Zavodom za javno zdravstvo grada Zagreba i u skladu s ugovorom će se provoditi ispitivanje mikrobiološke ispravnosti uzoraka hrane (1x5 uzorak hrane godišnje), energetska vrijednost i nutritivni sastav obroka (1x1uzorak godišnje), mikrobiološke analize briseva (2x 15 briseva godišnje) i ispitivanje vode za ljudsku potrošnju (3x2 uzorka godišnje). U Domu će se provoditi deratizacija i dezinsekcija prema ugovoru ili u izvanrednim situacijama i češće.

Kuhinjsko osoblje biti će upućivano na redovne zdravstvene preglede.

Edukacija kuhinjskog osoblja obuhvaćati će: Tečaj higijenskog minimuma (svakih 5 god.), pohađanje osnovne edukacije za HACCP i osvježavajući HACCP seminar (1x god.).

***e ) Usluge zdravstvene njege***

Pružanje usluge zdravstvene skrbi organizirat će se tijekom 24 sata neprekidno u jutarnjim, popodnevnim i noćni smjenama te vikendom i praznikom. Pružat će ju 7 medicinskih sestara i 10 njegovateljica u smjenskom radu.

U Podružnici Markuševec uslugu zdravstvene skrbi provodit će 12 sestara i 14 njegovateljica u smjenskom radu. Tijekom 2024. planira se zaposliti još 6 medicinskih sestara te 1 njegovateljica kako bi mogli započeti popunjavanje odjela za Alzheimer i druge oblike demencije.

U Domu Dubrava su smješteni korisnici većinom u visokoj starosnoj životnoj dobi. U Podružnici Markuševec početkom 2024. planira se popunit cijeli kapacitet Podružnice, 92 korisnika. Osnovna načela zdravstvene gerijatrijske skrbi u socijalnim ustanovama za starije osobe temelje se na što većoj samostalnosti i socijalnoj uključenosti starijih osoba, pojačanoj ulozi obitelji i društva u cjelini.

Multimorbiditet kod starijih osoba kao što su: kardiovaskularne bolesti, cerebrovaskularne bolesti, demencije i druga gerontopsihijatrijska oboljenja, bolesti poremećaja metabolizma (dijabetes melitus), bolesti lokomotornog sustava, maligna oboljenja itd. zahtijevaju visoko profesionalni multidisciplinarni pristup.

Medicinske sestre radit će na unapređenju zdravlja, sprečavanju bolesti, provođenju uputa liječnika te rehabilitaciji. U suradnji s voditeljicom odjela, fizioterapeutima, te njegovateljicama kao pomoćnim osobljem u zdravstvu, baviti će se pružanjem gerijatrijske zdravstvene njege.

Zajedničko svim medicinskim sestrama je i ostat će da se poštivanjem dostojanstva osobe u skrbi, sustavno pristupi otkrivanju i rješavanju zdravstvenih problema korisnika iz njihovog djelokruga rada. One će promatrati i procjenjivati tjelesno i psihičko stanje te ponašanje korisnika, svojih pacijenata. Na taj način prepoznat će potrebu za sestrinskom skrbi i osigurati važne podatke liječnicima (u Domu i van naše ustanove) za prepoznavanje i praćenje tijeka bolesti. Utvrđivat će rizike za zdravlje te mogućnosti korisnika za aktivno sudjelovanje u njezi i liječenju. Također će medicinske sestre sadašnje i buduće korisnike razvrstavati u kategorije ovisno o potrebama za zdravstvenom njegom. Sve dobivene podatke će evidentirati u sestrinsku dokumentaciju te u sustav DOGMA.

Cilj nam je osigurati bolesnim korisnicima najveću moguću razinu njege, postupati prema uputama s najvećom brigom i pažnjom i biti što više uz bolesnički krevet korisnika te se pridržavati etičkih pravila u svome radu. Zdravstvena voditeljica će upravljati kvalitetom zdravstvene njege.

Na osnovi svega navedenog voditeljica službe će planirati i ocijeniti uspješnost sestrinske skrbi, a medicinske sestre će provoditi sestrinsku skrb korisnika koji su u potrebi. Utvrđivanjem težine stanja pojedinih korisnika (kategorizacija korisnika) pruža se i dalje će se pružati brzi uvid o težini stanja korisnika u Domu, a ukazati će kao i do sada na potreban broj osoba koji će pružati odgovarajuću zdravstvenu skrb. Također će omogućiti pravilnu raspodjelu medicinskog i ostalog pomoćnog osoblja u zdravstvu sukladno potrebama za zdravstvenom njegom.

Kadrovsku normu broja medicinskih sestara, po gerijatrijskom osiguraniku, diktira najvažniji kriterij za utvrđivanje funkcionalne sposobnosti gerijatrijskog osiguranika, osim utvrđenog zdravstvenog stanja i obilježja negativnog zdravstvenog ponašanja. Time se usmjerava kategorija gerijatrijskog bolesnika/korisnika doma za starije za primjenu postupnika gerijatrijske zdravstvene njege.

Korisnici će biti smješteni u tri djela unutar Doma koji se klasificiraju prema zdravstvenom stanju korisnika, a sukladno tome bit će raspoređen i opseg zdravstvene njege.

# Dio samostalnih korisnika

U ovom dijelu biti će smješteni korisnici kojima zdravstveno stanje omogućava normalno kretanje i vođenje redovne brige o samome sebi (održavanje osobne higijene, hranjenje, uzimanje propisane terapije, odlazak na razne dijagnostičke pretrage i sl.). U Podružnici Markuševec na stambenom odjelu planira se smještaj za 20 korisnika.

Primarna zdravstvena zaštita bit će im omogućena unutar Doma. Liječnik primarne zdravstvene zaštite boravit će i ordinirati u Domu tijekom popodnevnih sati. Dom će organizirati narudžbe za razne specijalističke pretrage. U sklopu Podružnice planiramo osigurati liječnika primarne zdravstvene zaštite koji će se brinuti za zdravlje korisnika koji borave unutar doma.

Kako bi ovim korisnicima u hitnim situacijama zdravstveni djelatnik bio dostupan svaka je soba opremljena zvonom za hitnu intervenciju.

Za vrijeme trajanja akutne bolesti korisnicima će biti pružena 24-satna medicinska njega i stručna pomoć, dostava hrane u sobu i ako je potrebno usluga hranjenja i kupanja.

Unutar Doma korisnici će moći obavljati fizikalnu terapiju po preporuci liječnika specijaliste, te na preporuku liječnika spec. obiteljske medicine. Redovito će se obavljati mjerenje tlaka i šećera u krvi, tjelesne težine i drugih antropometrijskih mjera.

Ukoliko će zdravstveno stanje zahtijevati premještaj na Odjel zdravstvene njege i brige o zdravlju, organizirati će se u najbržem mogućem vremenu, a do tada skrb i njega provoditi će u sobi korisnika na stambenom dijelu. Za korisnice Doma po potrebi će dolaziti liječnik Ginekolog.

# Dio djelomično samostalnih korisnika

Djelomično samostalni korisnici su oni kojima je zbog njihove psihičke ili fizičke bolesti ograničeno kretanje i obavljanje fizioloških i higijenskih potreba. Takvi korisnici dobivat će njegu tijekom cijelog dana.

Provodit će se gerijatrijska zdravstvena njega sukladno individualnim potrebama.

Nakon sto se utvrde problemi i potrebe koje ima ova grupa korisnika, procijenit će se prioriteti, definirati ciljevi i planirati postupci. Postupci iz zdravstvene njege biti će usmjereni na rješavanje ili ublažavanje problema i potreba ove grupe korisnika.

Kod korisnika moramo paziti na individualnu želju, mogućnosti i potrebe kod hranjenja i unosa tekućine. Kod mnogih korisnika indicirana je zbog zdravstvenog stanja dijetalna prehrana i ograničen unos tekućine. Nadzor dijetalne prehrane: dijabetičari, bolesnici s gastrointersticijalnim oboljenjima, kašasta dijeta kod otežanog gutanja, hrana za sondu i slično, vodi zdravstveno osoblje, kao i naručivanje za tako potrebite korisnike određenih dijeta iz kuhinje. Mnogi korisnici imaju potrebu pomoći u hranjenju od strane osoblja u njezi. Osoblje u njezi asistira kod serviranja i podjele hrane, pranja ruku i pozicioniranja korisnika za obrok i pospremanja posuđa nakon obroka.

Kontrola njihovih vitalnih funkcija bit će svakodnevna, po potrebi i više puta na dan. Od redovitih mjerenja obavljat će se mjerenje tlaka i šećera u krvi, pulsa i temperature, te će se unositi u predviđenu dokumentaciju.

Pomagat će se korisnicima u ublažavanju, rješavanju i podnošenju problema koje imaju zbog bolesti, načina liječenja, starosti, boravka u ustanovi i izoliranosti od obitelji i vanjskog svijeta.

Vodit će se briga o medicinskim pomagalima, njihovoj nabavi i primjeni te dezinficiranju istih (kao i ostalog pribora).

Korisniku će biti omogućena fizikalna terapija u sobi.

O svim radnjama i postupcima vodit će se dokumentacija.

# Dio nesamostalnih korisnika

# Ovu grupu čine korisnici koji su potpuno nepokretni ili izrazito teško pokretni, i nisu u mogućnosti obavljati bilo kakve fiziološke i higijenske potrebe samostalno. Takvim korisnicima biti će omogućena 24-satna skrb.

Njihove sobe su opremljene zvonom za hitne intervencije, prema osnovnim bolničkim standardima (krevet sa elektromotorom, hranilica, noćni ormarić). Takvim korisnicima bit će organizirana podjela obroka, hranjenje te skupljanje posuđa. Dnevno je obvezno 5 njega (mijenjanje pelena ili pražnjenje noćnih posuda, okretanje i mijenjanje položaja, pranje, brijanje, rezanje noktiju, njega usne šupljine, higijena zubala, prema potrebi mijenjanje posteljine, antidekubitalna prevencija, organiziranje pregleda i pretraga).

Veliki broj korisnika ovog stupnja zdravstvenih usluga biti će inkontinentno na urin ili stolicu. Kod inkontinencije korisnika će se opskrbljivati s pomagalima u obliku pelena ili uložaka, raditi će se toaletni trening (posjedanje na wc školjku u određenim intervalima), dokumentirati će se izlučivanje stolice, kod opstipacije davati će se sredstva za uspostavu normalne probave, pratiti će se eventualna epidemiološka pojava proljeva i poduzimati će se određene mjere.

Svakodnevno će se obavljati previjanje i tretman inficirane rane bez traume i bola, medicinska njega rana, mjerenje tlaka i šećera u krvi, organizirat će se uzimanje materijala za laboratorijske pretrage, odlazak na različite preglede i pretrage, podjela medikamentozne i muskularne terapije po pisanoj odredbi liječnika, hranjenje na nazogastričnu sondu i zamjena iste po vremenskom protokolu, vršiti će se briga oko urinarnih katetera, zamjena urinarnih vrećica, te katetera po vremenskom protokolu kod žena, a muške korisnike slati ćemo u bolnicu na promjenu; primjenjivati će se kontinuirana terapija kisikom, aspiracija prema potrebi i svi drugi standardni postupci koji su opisani i propisani sukladno stečenoj stručnoj spremi.

U suradnji s liječnikom, vodit će se briga o cjelokupnoj medikamentoznoj terapiji (nabava lijekova). Vršit će se opservacija svakog korisnika sa pisanom i usmenom primopredajom.

## *e) Usluge fizikalne terapije*

Fizioterapeuti će raditi s korisnicima kako bi se održalo i poticalo zdravlje te kako bi se podržala restitucija funkcije i samostalnosti u slučajevima kada je problem izazvan bilo kojim poremećajem koji se odražava na sustavu za pokretanje. Tri fizioterapeuta sa prvostupničkim obrazovanjem (jedna fizioterapeutkinja na puno, a dvoje na pola radnog vremena) radom u prvoj smjeni pružat će usluge fizikalne terapije. U suradnji sa liječnicima i ostalim zdravstvenim radnicima u našoj ustanovi fizioterapeut će sudjelovati u procijeni potrebne skrbi korisnika te djelovati u terapiji i rehabilitaciji.

U kabinetu za fizikalnu terapiju provodit će se:

* funkcionalni testovi sposobnosti i mjerenje opsega pokretljivosti zglobova u svrhu evaluacije zdravstvenog stanja korisnika i učincima fizikalne terapije
* kinestetika
* tehnika nds
* tehnika manualne terapije
* individualna kineziterapija
* grupna kinezioterapija
* terapija parafinom
* ultrazvučna terapija
* magnetoterapija
* termoterapija
* krioterapija
* respiratorne vježbe
* elektroterapija:
  + - galvanske struje
    - dijadinamske struje
    - interferentne struje
    - elektrostimulacija
    - TENS
    - Compex
    - Ultrastimulirajuće struje

U podružnici Markuševec na odjelu fizikalne terapije će se dodatno provoditi postupci limfne drenaže te terapija udarnim valom.

Individualna fizioterapija će se provoditi i s korisnicima na stambenom dijelu koji zbog svog trenutnog stanja nisu u mogućnosti doći u dvoranu za fizikalnu terapiju.

Fizioterapeut će provoditi *individualnu* fizioterapiju sa korisnicima smještenim na polustacionaru i stacionaru. Korisnicima koji su nepokretni i/ili teško pokretni, dolazit će se u sobu i vršiti terapija sa prijenosnim aparatom (TENS).

U ljetnim mjesecima organizirat će se boravak, šetnja i grupna kineziterapija u prirodi.

Ovisno o potrebama korisnika izdavati će se različita ortopedska pomagala i provoditi

adaptacija istih.

Fizioterapeuti upisuju podatke o obavljenom radu u program Dogma;u fizioterapeutske kartone i također vode incidenciju pada.

ODJEL ALZHEIMERA I DRUGIH OBLIKA DEMENCIJA

U ovom dijelu u Podružnici Markuševec bit će smješteni korisnici kojima je potvrđena dijagnoza Alzheimera i drugi oblici demencije. Odjel Alzheimera opremljen je sa ambulantom za liječnika i sestre. Prepoznavši potrebe za trajnim smještajem oboljelih od Alzheimera i drugih demencija Podružnica Markuševec je potpuno prihvatila novi i moderan pristup za liječenje takvih osoba. Na odjelu će biti smješteni korisnici koji po kategorizaciji spadaju u IV stupanj njege.

U potpunosti je prilagođen smještajni dio za njegu korisnika oboljelih od Alzheimerove bolesti. Odjel ima 5 soba sa 2 kreveta te 2 sobe sa 1 krevetom, blagovaonicu i dnevni boravak te zasebnu jedinicu za sanitarni čvor i kupaonicu. Ukupni kapacitet korisnika će biti 12 korisnika. Korisnici će biti pod 24 satnim nadzorom medicinske sestre i njegovateljica.

U jedinici za Alzheimer spavaonice su opremljene krevetima s električnim mehanizmom, pasivnim antidekubitalnim madracima te aktivnim antidekubitalnim madracima (prema potrebi), stolovima za serviranje obroka u krevetu, trapezom, stolom i stolicom.

Na odjelu će biti svakodnevno prisutan stručni tim koji će provodi mentalnu i fizikalnu rehabilitaciju, zdravstvenu skrb i njegu te razne vrste okupacijske terapije (čitanje, pisanje, terapije smijehom, društvene igre i sl.) koje dokazano poboljšavaju kognitivne funkcije mozga oboljele osobe..

### *g) Briga o zdravlju*

Fizičko i psihičko zdravlje su ključni element kvalitete života te kao takvi zahtijevaju nadzor i upravljanje. U okviru standarda fizičkog i psihičkog stanja korisnika svakoj se osobi prije ulaska u sustav institucijske skrbi procjenjuje zdravstveno stanje, funkcionalna sposobnost u odnosu na samostalnost i fizičku pokretljivost, farmakoterapija, rizik od pada, rizik za razvoj dekubitusa, tjelesna težina, hidracija, psihičko stanje, postojanje boli.

Odjel zdravstvene njege i brige o zdravlju opremljen je ambulantom, previjalištem, čajnom kuhinjom te kupaonama i sanitarnim čvorom. Sobe su opremljene bolesničkim krevetima sa pasivnim i po potrebi aktivnim antidekubitalnim madracima i uređajem za pozivanje sestre (alarmni uređaj).U podružnici Markuševec svaka bolesnička soba ima odvojen sanitarni čvor i kupaonicu koja čini zasebnu prostoriju a nalazi se u zajedničkom predjelu sobe.

Svojom opremom, osobljem i prostorom Dom će pružati uslugu zdravstvene zaštite korisnika. Ambulanta primarne zdravstvene zaštite smještena je na Odijelu zdravstvene njege i brige o zdravlju. Liječnik će biti prisutan jedan puta tjedno, a medicinsko osoblje tijekom 24 sata. U podružnici Markuševec se planira tokom 2024 godine osigurati liječnik opće prakse koji će voditi brigu o smještenim korisnicima. Također u sklopu doma imamo osiguranu ambulantu za liječnika i sestru.

Vodit će se briga o dezinfekciji prostora i opreme te sterilizaciji potrebnih instrumenata i materijala (zavojnog). Dva puta godišnje vršit će se kontrola sterilizatora sa sporama. Također će se vršiti suzbijanje i sprečavanje bolničkih infekcija.

U slučaju akutnih stanja, pogoršanja bolesti ili nesretnih slučajeva bit će kontaktirana Hitna medicinska pomoć. U slučaju smrti bit će organizirana briga oko preminulog korisnika i smještaj u mrtvačnicu, prema propisu.

Prehrana korisnika vršit će se sukladno bolesti–dijetalna prehrana (žučna, ulkusna, dijabetička). Korisnicima će biti omogućeno dobivanje peroralne i parenteralne terapije.

Od preventivnih radnji, svake će se godine organizirati cijepljenje korisnika protiv gripe i COVID 19, ginekološki pregledi žena, stomatološki pregledi.

Edukacija bolesnog korisnika i obitelj korisnika je preduvjet kvalitetnog liječenja, a medicinske sestre će se truditi što kvalitetnije motivirati na promjenu životnih navika u svrhu sprečavanja bolesti i unapređenja zdravlja.

Dogovarat će se posjet ginekologa sukladno interesima korisnika. Također će se organizirati preventivna predavanja sa ciljem očuvanja i unapređenja zdravlja. Redoviti će biti posjeti i pregledi stomatologa iz Mobilnog stomatološkog tima koji je organiziran u suradnja s gradom Zagrebom.

Vršit će se nabava različitih tiskovina zdravstvenog karaktera, brošura, letaka, pamfleta, plakata s ciljem osnovnog informiranja o najnovijim medicinskim dostignućima, prevenciji bolesti, liječenju, lijekovima. Medicinske sestre će biti nosioci organiziranja i provođenja tečajeva i pripremi zdravstveno-odgojnih materijala.

Osjećaj privatnosti i poštivanja osobnosti i postupanje osoblja prema korisnicima s uvažavanjem kritični su elementi koji doprinose kvaliteti života korisnika. U mnogim slučajevima riječ je o osnovama lijepog ponašanja; omogućavanju privatnih prostorija za intervjue i posjete, traženju dopuštenja prije ulaska u sobu korisnika, poštivanju osobne imovine korisnika usluge itd. U slučaju kada priroda usluga nalaže ometanje osobne privatnosti korisnika usluge, poput pružanja intimnih i invazivnih medicinskih usluga ili usluga osobne higijene, osoblje će primijeniti te postupke na stručan način i s poštovanjem.

Svi moraju biti brižni, pridržavati se etičkih normi, spremni prihvatiti odgovornost, raditi u timu i samostalno, u okvirima svojeg obrazovanja, savjesno i kritički provoditi ono što je propisano te prepoznati kada se trebaju savjetovati s drugima i gdje prestaju čije kompetencije.

Gerijatrijska zdravstvena njega, njega oboljelih osoba treće životne dobi je posebno specijalizirano područje rada medicinskih sestara u kojem primarnu ulogu imaju korisnik doma i med. sestra/tehničar.

Proces sestrinske skrbi provodit će se kroz holistički i humani pristup, a temeljem edukacije, stručnog usavršavanja, timskog rada te kvalitetnom komunikacijom. U praksi, medicinske sestre će postati sve neovisnije, obrazovanije i uže specijalizirane izvan tradicionalnih okvira sestrinstva. Radit će na poboljšanju komunikacije i asertivnosti u zdravstvenom timu.

Medicinska sestra/tehničar mora biti emocionalno zrela osoba i stabilna da bi mogla razumjeti i nositi se s ljudskom patnjom, hitnim stanjima, zdravstvenim problemima i etičkim dvojbama. Dobre komunikacijske vještine, strpljivost i osjetljivost za ljudske probleme koji su sastavni dio svakog sestrinskog postupka, nužni su za stvaranje odnosa povjerenja. Medicinska sestra i ostalo zdravstveno osoblje moraju biti u stanju razumjeti korisnikove osjećaje i ponašanje u određenim situacijama.

1. **STRUČNO USAVRŠAVANJE**

Stručno usavršavanje odvijat će se kroz stalnu edukaciju radnika od strane voditeljica odjela te ostalih stručnih i rukovodećih radnika. Radnici će na usavršavanja, savjetovanja, seminare i tečajeve biti upućeni u skladu s raspoloživim sredstvima, a naglasak će biti stavljen na uvođenje novih metoda rada te unaprjeđenja komunikacije sa starijim osobama i osobama oboljelim od Alzheimerove demencije i drugih oblika demencija (Kinaesthetics, Integrativna validacija). Stručni i administrativni radnici usavršavat će se i stalnim praćenjem literature i novih propisa, a vodit će se računa o unaprjeđenju rada na svim razinama i racionalnijem poslovanju ustanove. Radnici Doma sudjelovat će na seminarima i edukacijama u organizaciji Hrvatske udruge socijalnih radnika, Hrvatske komore socijalnih radnika, Hrvatske komore medicinskih sestara, Hrvatske komore fizioterapeuta te tribinama i radionicama u organizaciji Gradskog ureda za socijalnu zaštitu i osobe s invaliditetom, Zavoda za javno zdravstvo Andrija Štampar i dr.

# SURADNJA

Suradnja s centrima za socijalnu skrb je jedna od najčešćih suradnja od institucija socijalne skrbi. Za što bolje zbrinjavanje osoba u stanju socijalne potrebe centri donose rješenja o smještaju koja će se realizirati u najkraćem roku, tako da se tijekom sljedeće godine planiraju primiti korisnici koji će biti upućeni na smještaj temeljem rješenja, ovisno o mogućnostima i kapacitetima za smještaj.

I dalje ćemo njegovati dobru suradnju s bolnicama i domovima zdravlja. Surađivat ćemo i dalje sa zdravstvenim i socijalnim službama ostalih domova za starije osobe Grada Zagreba i cijele Hrvatske.

Nastavljamo suradnju s Hrvatskim zavodom za zapošljavanje, Hrvatskim zavodom za mirovinsko osiguranje, Hrvatskim zavodom za zdravstveno osiguranje kao i s ostalim stručnim institucijama bitnim za brigu o korisnicima. I nadalje nastavljamo suradnju s Ministarstvom pravosuđa te Upravom za zatvorski sustav i probaciju.

Nastavit ćemo suradnju s Pravnim fakultetom u Zagrebu – Studijskim centrom socijalnog rada.

Suradnja s kulturno umjetničkim društvima Dubrava, Oporovec i Valentinovo je dugogodišnja, kao i suradnja sa zborom „Velikogorički biseri“ iz Velike Gorice i tamburaškim orkestrom i zborom Policijske akademije. Uvijek smo otvoreni i veselimo se novim oblicima suradnje te ćemo surađivati s KUD-om Nikola Tesla, Glazbenom školom Dubrava, Udrugom invalida rada, Zajednicom žena Katarina Zrinski Područni odbor Gornja Dubrava, 3. Gimnazijom. Već dugi niz godina surađujemo i sa zborovima i dramskim grupama zagrebačkih domova za starije osobe.

Tijekom godine imati ćemo susrete i radionice s djecom Osnovnih škola Vjenceslava Novaka, karitativnom grupom Osnovne škole A.B. Šimić iz Trnovčice te dječjim vrtićima „Poletarac“ i „Medo Brundo“.

Unaprjeđujemo suradnju i s Narodnim sveučilištem Dubrava, Gradskom knjižnicom Dubrava, Udrugom umirovljenika, Gradskim četvrtima Gornja Dubrava i Donja Dubrava. Kroz suradnju s Vijećem Gradske četvrti Gornja Dubrava i Mjesnim odborom Studentski grad.

Dugogodišnju suradnju njegujemo i sa našim župnikom Kristom Brkićem. Tako jednom mjesečno u našem Domu bude Sveta Misa, a dva puta godišnje, uoči Božića i Uskrsa, sveta ispovijed za korisnike stambenog dijela i stacionara. Već dugi niz godina, uvijek u listopadu, Kaptol organizira bolesničko bogoslužje na koje odlazi znatan broj naših korisnika.

Suradnju s Hrvatskom udrugom za Alzheimerovu bolest nastaviti ćemo i u idućoj godini.

Osim toga, za potrebe analize kvalitete života korisnika na smještaju i/ili izvaninstitucijskih korisnika, sudjelovat ćemo u svim istraživanjima koja će imati podršku Grada Zagreba i Gradskog ureda za socijalnu zaštitu, zdravstvo, branitelje i osobe s invaliditetom.

**8. ODNOSI S JAVNOŠĆU**

Osobama zainteresiranim za smještaj sve informacije o uvjetima za smještaj i aktivnostima Doma davat će socijalna radnica – voditeljica Odjela socijalnog rada i izvaninstitucijskih usluga.

Informacije o korisnicima i radnicima davat će stručni radnici i uprava, vodeći računa o čuvanju profesionalne i službene tajne.

Službene informacije o radu i poslovanju Doma za medije davat će ravnateljica, voditeljica podružnice ili osoba koju ona ovlasti.

Prilikom održavanja važnih manifestacija u Domu, pozivat će se predstavnici novina, radija i televizije. Sve informacije, kao i dokumentacija također su dostupni na mrežnoj stranici [www.dom-dubrava.hr](http://www.dom-dubrava.hr).

1. **ZAKLJUČNO**

Starenje, prema mnogim studijama, podrazumijeva niz promjena s kojima se osobe starije životne dobi susreću - od samih bioloških promjena, promjena u zdravstvenom statusu te promjena u doživljavanju sebe i promjena u doživljavanju okoline.

Istraživanja o starijim osobama potvrđuju da su zahtjevi za zadovoljavanjem potreba starijih osoba gotovo uvijek veći od gospodarskih mogućnosti društva, koliko god ono bilo bogato (Havelka et al., 2000.)

Socijalna izolacija i osamljenost često prate starenje te je naš zadatak da korisnicima, koji su nam ukazali povjerenje i odlučili svoju najosjetljiviju životnu dob provesti upravo u Domu za starije osobe Dubrava - Zagreb, pružimo najkvalitetniju skrb te mogućnost da starost počnu doživljavati drugačije i veselije - kao vrijeme koje napokon mogu posvetiti upravo sebi, kada mogu uživati u slobodnom vremenu, u svojim dosadašnjim iskustvima, kada se mogu bolje povezati s društvom, naučiti nove stvari, uživati u područjima koja ih interesiraju i biti aktivni pripadnici zajednice koja će ih uvažavati i prema njima se odnositi s poštovanjem i dostojanstvom.